Amatza abesbatza

Amatza abesbatza Sestaoko ahots zuriko emakume korala da, eta parte hartzaileek ez dute musika-ikasketa formalik jaso. 1980an sortu zen irabazi asmorik gabeko elkarte hau, Elvira Portillok sortu zuen. Sorreratik ekitaldi ugaritan parte hartu du, kontzertu solidarioetan batez ere.

 Estiloa 
Koral talde hau ahots zuriz osatuta dago, eta hainbat euskal abesti eta doinu tradizionalen interpretazioak egiten ditu, euskal kulturaren sustapenean eta tradizioen kontserbazioan lan eginez. Euskal Herriko hainbat ekitaldi eta jaialditan parte hartu izan du. Taldearen errepertorioak euskal folklorearen erakusgarri izan ohi dira.

 Ibilbidea 
Hasieran, hainbat kontzertu eta jaialdi txikitan parte hartu zuten, baina laster hasi ziren nabarmentzen Euskal Herriko hainbat lekutan eta Euskal Herritik kanpo. Sortzez Amatza korala Sestao Kultur Elkarteari lotuta egon bazen ere, geroago, Bizkaiko Abesbatzen Elkartean (BAE) parte hartu zuen, 1996an, hain zuzen ere. Are gehiago, BAE-ren zuzendaritza-taldearen parte izatera pasa zen.

Irabazi asmorik gabeko koral honek 1980 urtetik darama lanean, eta ordutik hainbat zuzendari izan ditu; esate baterako, Itziar Barredo, Marian Vidal eta Igone Arteagabeitia.

 Kontzertuak 
Egindako kontzertuak asko izan dira, gehienak solidarioak, eta penintsulan zein nazioartean kantatu izan dute, besteak beste:

 Sestaon
 Erandion
 Gordexolan
 Bilboko Arriaga antzokian
 Castro-Urdialesen
 Parisen 
 Medina de Pomarren (berdintasunaren aldeko kontzertua)
 Les Planes d'Hostolesen (Girona)
 Galizian 

 Erreferentziak 

 Kanpo estekak 

Kategoria:Bizkaiko abesbatzak
Kategoria:Sestaoko kultura